

ที่ มท ๐๘16.3/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด

ตามที่กรมส่งเสริมการปกครองท้องถิ่นได้มีหนังสือ ด่วนที่สุด ที่ มท 0816.3/ว 2020 ลงวันที่ 14 พฤษภาคม 2567 เรื่อง สำรวจข้อมูลเกี่ยวกับระบบน้ำดื่มของโรงเรียน/วิทยาลัย และหนังสือ ด่วนที่สุด ที่ มท 0816.3/ว 2037 ลงวันที่ 16 พฤษภาคม 2567 เรื่อง การสำรวจข้อมูลเกี่ยวกับระบบน้ำดื่มของศูนย์พัฒนาเด็กเล็ก โดยขอความร่วมมือจังหวัดแจ้งองค์กรปกครองส่วนท้องถิ่นที่มีโรงเรียน วิทยาลัย และศูนย์พัฒนาเด็กเล็กทุกแห่งดำเนินการตอบแบบสำรวจเกี่ยวกับน้ำดื่มของสถานศึกษาสังกัดองค์กรปกครองส่วนท้องถิ่น ผ่านระบบ Google Forms ภายในวันที่ 23 พฤษภาคม 2567 นั้น

กรมส่งเสริมการปกครองท้องถิ่นได้รับข้อมูลจากแบบสำรวจดังกล่าวแล้ว ซึ่งมีโรงเรียน/วิทยาลัยตอบแบบสำรวจ จำนวน 1,352 แห่ง คิดเป็นร้อยละ 75.57 และศูนย์พัฒนาเด็กเล็ก จำนวน 11,413 แห่ง คิดเป็นร้อยละ 63.30 ซึ่งยังขาดข้อมูลอีกจำนวนมาก ส่งผลให้ไม่สามารถคัดเลือกสถานศึกษาสังกัดองค์กรปกครองส่วนท้องถิ่นที่ใช้ระบบน้ำประปาขององค์กรปกครองส่วนท้องถิ่นหรือหมู่บ้าน เพื่อเข้าร่วมโครงการ “หลอมรวมใจ มอบน้ำใสสะอาดให้โรงเรียน” ระยะที่ 1 มีงบประมาณ พ.ศ. 2567 ได้ ซึ่งกรมส่งเสริมการปกครองท้องถิ่นต้องรวบรวมรายชื่อสถานศึกษาสังกัดองค์กรปกครองส่วนท้องถิ่นจำนวน 760 แห่ง ภายในวันพฤหัสบดีที่ 6 มิถุนายน 2567 ในการนี้ เพื่อให้การขับเคลื่อนการดำเนินโครงการดังกล่าวเป็นไปด้วยความเรียบร้อย จึงขอความร่วมมือจังหวัดดำเนินการ ดังนี้

1. พิจารณาคัดเลือกสถานศึกษา (โรงเรียน วิทยาลัย และศูนย์พัฒนาเด็กเล็ก) จังหวัดละ 11 แห่ง ที่ใช้น้ำจากระบบประปาขององค์กรปกครองส่วนท้องถิ่นหรือระบบประปาของหมู่บ้าน โดยให้พิจารณาคัดเลือกสถานศึกษาที่ใช้น้ำจากระบบประปาที่สามารถดื่มได้เป็นอันดับแรก หากยังไม่ครบตามเป้าหมายให้พิจารณาคัดเลือกสถานศึกษาที่ใช้ระบบน้ำประปาที่องค์กรปกครองส่วนท้องถิ่นต้นสังกัดมีความพร้อมในการปรับปรุงคุณภาพน้ำประปาให้สามารถดื่มได้ และรายงานผลการคัดเลือกให้กรมส่งเสริมการปกครองท้องถิ่นทราบ โดยจัดส่งแบบรายงานเป็นไฟล์ Excel ผ่านระบบ Google Forms ลิงก์ https://bit.ly/3x03vzV ภายในวันพุธที่ 5 มิถุนายน 2567 เวลา 12.00 น.

2. กำกับติดตามให้สถานศึกษาทุกแห่งตอบแบบสำรวจฯ ให้แล้วเสร็จ ภายในเดือนมิถุนายน 2567 เพื่อเป็นข้อมูลสำหรับขับเคลื่อนโครงการ “หลอมรวมใจ มอบน้ำใสสะอาดให้โรงเรียน” ระยะที่ 2 ในงบประมาณ พ.ศ. 2568

รายละเอียดปรากฏตาม QR Code ท้ายหนังสือนี้

กรมส่งเสริมการปกครองท้องถิ่น

พฤษภาคม 2567

**สิ่งที่ส่งมาด้วย**

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

ไปรษณีย์อิเล็กทรอนิกส์ saraban@dla.go.th

bit.ly/3yEPjgn

ผู้ประสานงาน : นางสาวสรัลพัฒน์ พรหมสาขา ณ สกลนคร โทร. 081-451-6416